класификация на информацията:
ниво 1

МИНИСТЕРСТВО НА КУЛТУРАТА


З А П О В Е Д 

На основание чл. 5, ал. 2 от Устройствения правилник на Министерството на културата, чл. 10 от Статута за национално участие на Република България във Венецианското биенале за архитектура (Статута), утвърден със Заповед № РД09-813/05.07.2024 г.  на министъра на културата, и във връзка с Решение на Министерския съвет № 776 от 08 октомври 2026  за участие на Република България в 20-ото издание на Венецианското биенале за архитектура във Венеция, Италианската република, от 08 май до 21 ноември 2027 г. 

НАРЕЖДАМ: 

I. Назначавам жури в състав:
Председател: 
Арх. Петър Диков – председател на УС на САБ;
и членове:
1.	Арх. Атанас Ковачев – представител на Съюза на архитектите в България (САБ);
2.	Арх. Мартин Христов – представител на Камарата на архитектите в България (КАБ);
3.	арх. Маргарита Козовска – представител на Камарата на архитектите в България (КАБ);
4.	Д-р Весела Ножарова – ко-куратор на българското национално участие в 11-тото издание на Венецианското биенале за архитектура през 2008 г.;
5.	Арх. Ясен Марков – куратор и ръководител на екипа, спечелил конкурса за кураторски проект за целите на националното участие Република България в 19-тото издание на Венецианското биенале за архитектура през 2025 г.;
6.	Арх. Иван Генов – главен инспектор, главна дирекция „Инспекторат за опазване на културното наследство“ на Министерство на културата;
7.	Aрх. Александър Стайнов, началник на отдел НКН, дирекция КНМИИ, национален комисар за участието на Република България във Венецианското биенале за архитектура през 2027 г., съгласно чл. 5, ал. 5, т. 8 от Статута участва със съвещателен глас.
Резервни членове: 
1.	Екатерина Джумалиева – директор на дирекция КНМИИ в МК;
2.	Арх. Борислав Владимиров – председател на УС на КАБ;
3.	Арх. Божидара Вълкова – член на КАБ и САБ;
4.	Арх. Ангел Енкин – член на КАБ и САБ.

Със  задачи:
1.	Да се запознае с протокола на комисията по допускане на проектите до оценка.
2.	Да разгледа подадените проектни предложения за участие в конкурса за кураторски проект за национално участие на Република България в 20-ото издание на Венецианското биенале за архитектура във Венеция. 
3.	Да оцени и класира проектните предложения в съответствие с процедурата за избор на кураторски проект, регламентирана в чл. 13 от Статута за национално участие на Република България във Венецианското биенале за архитектура, утвърден със Заповед № РД09-813/05.07.2024 г. на министъра на културата.
4.	Да състави и подпише протокол с резултатите от класирането.
II. Заседанията на журито се свикват и ръководят от Председателя. Журито заседава в пълен състав. 
III. Определям срок за приключване работата на журито – до 17.12.2027 г. включително. 
IV. Членовете на журито нямат право да разгласяват информация, свързана с постъпилите проекти и процедурата по конкурса.
V. За технически секретари на журито определям арх. Ирина Аргирова - главен експерт в отдел НКН, арх. Васил Бабалиев - главен експерт в отдел НКН; резервни технически експерти: арх. Галина Живанкина - главен експерт в отдел НКН, Десислава Дикова - държавен експерт в отдел МГВИ, Юлияна Градинарска - държавен експерт в отдел МГВИ, арх. Маргарита Трендафилова - главен експерт в отдел НКН, дирекция КНМИИ на Министерство на културата, със задачи:
1.	Да осигурят достъп на журито до проектните предложения и материалите към тях;
2.	Да предоставят на журито образци на следните документи:
-	Декларация за конфиденциалност - Приложение № 5 към чл. 11, ал. 1 от Статута, 
-	Декларация за свързани лица - Приложение № 6 към чл. 11, ал. 2 от Статута, 
-	Декларация за съгласие за публикуване на резултатите от проведения конкурс (Протокола от заседанието) на интернет страницата на Министерството на културата - Приложение № 7 към чл. 11, ал. 3 от Статута, 
-	Карта за оценка първи етап - Приложение № 8 към чл. 13, ал. 1, т. 1 от Статута и 
-	Карта за оценка втори етап – Приложение № 9 към чл. 13, ал. 3 от Статута.
3.	Да приемат, обобщават резултатите и съхраняват  попълнените карти за оценка.
4.	Да водят протокол от заседанието и го представят за подпис на всеки от членовете на журито.
VI. На външните членове на журито, които не са в трудово или служебно правоотношения с Министерство на културата да се изплати възнаграждение в размер на 400 евро за всеки член, чрез сключване на граждански договори.
VII. Разходите на журито за пътни (с обществен транспорт или с лично МПС) и до 3 нощувки са за сметка на Министерство на културата, съгласно действащите правила за командировки. 
Средствата по VI и VII да бъдат осигурени от средствата по бюджетна Програма ,,Опазване на недвижимото културно наследство“ на МК.
Контрол по заповедта възлагам на ресорния заместник-министър.
Копие от Заповедта и Статута за национално участие на Република България във Венецианското биенале за архитектура, утвърден със Заповед № РД09-813/05.07.2024 г.  на министъра на културата да се връчат на членовете на журито и техническите секретари за сведение и изпълнение.

